Piia Vidgren - UP Global
Kolmen lapsen kokemuksella
Me olemme olleet erittäin tyytyväisiä kaikkeen. Vanhin lapsemme Samuel lähti jääkiekkoharrastuksen kautta lukion 1. luokan jälkeen vuonna 2013 Trinity Pawlingiin, New Yorkiin. Sisarukset innostuivat myös Samuelin kokemuksista ja Selma lähti IMG Academyyn Floridaan 9lk jälkeen 2016 ja Amelia North Broward Preparatory Schooliin Floridaan 9lk jälkeen 2019.
Kaikkien koulut ovat olleet hieman erilaisia, mutta jokainen viihtynyt omassaan tosi hyvin. Samuelin ja Amelian koulut enemmän akateemisia prep schooleja ja Selmalla aika voimakkaasti urheiluun painottunut. Selman laji on jalkapallo ja Amelian tanssi.
Parasta yksityiskouluun lähtemisessä on ollut urheilun ja koulun yhdistäminen. Omaa lajia treenataan omalla koululla, joten matkoihin ei mene aikaa. Koulumenestys ei kärsi urheilusta, vaan koululla huolehditaan, että pystyt hoitamaan molemmat osa-alueet hyvin. Myös koulussa on pärjättävä, vaikka olisit kuinka hyvä urheilija. Koulupäivät ovat pitkiä varsinkin prep schooleissa ja treenejä on paljon, joten sisukkuutta ja jaksamista vaaditaan pärjätäkseen. Helpolla ei varmasti pääse kukaan yksityiskouluun urheilemaan ja opiskelemaan lähtevä, mutta siitä saa myös paljon vastineeksi.
Opiskelu vieraalla kielellä on sujunut todella hyvin. Kaikilla kolmella oli vahva englannin taito jo lähtiessä, joten se helpotti asiaa.
Kavereita on löytynyt helposti ja niistä kaveruussuhteista on ajan mittaan muodostunut kestäviä ystävyyssuhteita. Itsekin pitää tietenkin olla aktiivinen ja avoin, ketään ei tulla huoneesta hakemaan.
Koti-ikävää ei meidän lapsilla ole pahemmin ollut ja ollaan pystytty matkustamaan ja tapaamaan heitä pitkin vuotta. Facetimen välityksellä pystyy osallistumaan arkeenkin. Lisäksi osa sisaruksista asunut välillä suht lähekkäin, niin turvaa on ollut myös toisistaan.
Itsevarmuus ja sosiaalisuus on kasvanut Amerikan vuosina. Kouluissa hyvät käytöstavat ja toisten kunnioittaminen on tärkeää. Ne tavat jääneet elämään myös high school vuosien jälkeen.
Boarding schooleissa myös turvallisuus on tärkeää, koulusta ei voi poistua vaikka kavereiden luokse ilman vanhempien lupaa.
Koululuokat ovat pieniä, joten opiskelu on melkein kuin räätälöityä oppilaalle. Jos jossain oppiaineessa on ongelmia, pystyy helposti saamaan lisäopetusta. Opettajat ovat tosi kannustavia ja haluavat oppilaan pärjäävän.
Meidän kolmesta lapsesta kaksi päätti jäädä Yhdysvaltoihin käymään lukion loppuun ja valmistuivat sieltä vuosina 2015 ja 2019. Kolmannella on vasta lukio alussa, mutta kaikesta päätellen hänkin haluaa jäädä Usaan.
Samuel huomasi ettei jääkiekosta ehkä tule uraa ja keskittyi akateemisuuteen. Pääsi Usassa hyvään yliopistoon ja valmistui nyt joulukuussa 2019. Pääsi myös maisterikoulutukseen ja opinnot jatkuvat vielä Yhdysvalloissa.
Selma keskittyi koulun lisäksi kovasti jalkapalloon ja sai urheilustipendin D1 yliopistoon pelaamaan ja opiskelemaan. Ensimmäinen yliopistovuosi on nyt menossa.
Amelia jatkaa koulunkäyntiä ja tanssimista ja katsotaan mitä tulevaisuus tuo tullessaan.
Universal Players on löytänyt kaikille sopivat koulut, jokaiselle juuri oman tarpeen mukaan. Hyvin ja luotettavasti on hoidettu kaikki asiat ja apua on saatu kun sitä on tarvittu. Kiitos UP Global!
Piia Vidgren